CELEX: C2004/094/34
Language: da
Date: 2004-04-17 00:00:00
Title: Domstolens kendelse (Første Afdeling) af 10. februar 2004 i sag C-85/03, Mavrona & Sia OE mod Delta Etaireia Symmetochon AE (anmodning om præjudiciel afgørelse indgivet af Polymeles Protodikio Athinon)

17.4.2004   
            
            
               DA
            
            
               Den Europæiske Unions Tidende
            
            
               C 94/17
            
         
      DOMSTOLENS KENDELSE
   
   (Første Afdeling)
   af 10. februar 2004
   i sag C-85/03, Mavrona & Sia OE mod Delta Etaireia Symmetochon AE (anmodning om præjudiciel afgørelse indgivet af Polymeles Protodikio Athinon) (1)
   
   (Procesreglementets artikel 104, stk. 3 - direktiv 86/653/EØF - samordning af medlemsstaternes lovgivning om selvstændige handelsagenter - anvendelse på kommissionærer)
   (2004/C 94/34)
   Processprog: græsk
   I sag C-85/03, angående en anmodning, som Polymeles Protodikio Athinon (Grækenland) i medfør af artikel 234 EF har indgivet til Domstolen for i den for nævnte ret verserende sag, Mavrona & Sia OE mod Delta Etaireia Symmetochon AE, at opnå en præjudiciel afgørelse vedrørende fortolkningen af Rådets direktiv 86/653/EØF af 18. december 1986 om samordning af medlemsstaternes lovgivning om selvstændige handelsagenter (EFT L 382, s. 17), har Domsotlen (Første Afdeling), sammensat af afdelingsformanden, P. Jann (refererende dommer), og dommerne A. La Pergola, S. von Bahr, R. Silva de Lapuerta og K. Lenaerts; generaladvokat: L.A. Geelhoed; justitssekretær: R. Grass, den 10. februar 2004 afsagt kendelse, hvis konklusion lyder således:
   Rådets direktiv 86/653/EØF af 18. december 1986 om samordning af medlemsstaternes lovgivning om selvstændige handelsagenter skal fortolkes således, at personer, der handler for en agenturgivers regning, men i eget navn, ikke er omfattet af direktivets anvendelsesområde.
   
      (1)  EUT C 112 af 10.5.2003.